**Canllawiau Argyfwng y Coronafeirws (Covid-19)**

**ar gyfer Rhieni a Disgyblion – Defnyddio Cludiant Ysgol**

**o 3 Medi 2020**

Ar 9 Gorffennaf 2020 cyhoeddodd Gweinidog Addysg Cymru y bydd Ysgolion yn ailagor ym mis Medi 2020, gyda 100% o’r disgyblion yn gorfforol bresennol ar safleoedd ysgol.

Mae’r cynlluniau a amlinellir isod yn nodi sut bydd cludiant ysgol yng Nghastell-nedd Port Talbot yn ailgychwyn, a chaiff y cynlluniau hyn eu diweddaru yn amodol ar ganllawiau pellach gan y Llywodraeth a’u hailddosbarthu wrth i’r rhaglen dychwelyd i’r ysgol fynd rhagddi. Dylai’r canllawiau hyn gael eu darllen a’u mabwysiadu gan bob disgybl sy’n defnyddio gwasanaethau Cludiant Ysgol a ddarperir gan y Cyngor.

Dylai Rhieni a Disgyblion fod yn ymwybodol o gyngor cyffredinol y Llywodraeth, sy’n nodi y dylem gadw pellter oddi wrth pobl nad ydynt yn rhan o’n haelwyd. Mae Iechyd Cyhoeddus Cymru yn argymell cadw pellter o 2 fetr lle bo hynny’n bosibl. Maen nhw’n dweud mai’r peth allweddol yw peidio â bod yn rhy agos at bobl eraill am fwy na chyfnod byr, i’r graddau y gallwch chi. Mae risg heintio yn cynyddu po agosaf fyddwch chi at berson arall sydd â’r feirws, a faint o amser rydych chi’n ei dreulio mewn cyswllt agos: rydych chi’n annhebygol iawn o gael eich heintio trwy gerdded heibio i berson arall yn unig.

Maen nhw hefyd yn dweud, os bydd angen i chi fod yn agos at bobl eraill, y dylech chi osgoi cyswllt corfforol, ceisio wynebu i ffwrdd oddi wrth bobl eraill, a chadw’r cyfnod rydych chi’n ei dreulio yn ymyl pobl eraill mor fyr â phosibl. Dylech chi fod yn ymwybodol hefyd o’r arwynebau rydych chi neu eraill yn cyffwrdd â nhw.

Cewch hyd i Ganllawiau Llywodraeth Cymru i’ch cynorthwyo i baratoi ar gyfer dechrau defnyddio gwasanaethau cludiant i’r ysgol unwaith eto trwy ddefnyddio’r dolenni isod:

<https://gov.wales/travelling-safely-coronavirus-guidance-public>

Mae’r gweithdrefnau hyn wedi cael eu datblygu ar sail Canllawiau diweddaraf y Llywodraeth.

Os bydd gennych chi unrhyw gwestiynau, cysylltwch â Thîm Cludiant Ysgol y Cyngor:

E-bost: passengertransport@npt.gov.uk

Ffôn: 01639 686939 - 686095 (cludiant ar gyfer disgyblion Prif Ffrwd)

 01639 686657- 686093 (cludiant ar gyfer disgyblion ADY)

**Canllawiau Rhieni a Disgyblion ar gyfer Cludiant Ysgol – Prif Ffrwd**

1. **Mesurau i atal lledaeniad Covid 19**

Ni fydd Rhieni/Gofalwyr yn anfon eu plentyn i’r ysgol os bydd yn datblygu symptomau Covid19. Bydd Rhieni/Gofalwyr yn dilyn protocol absenoldeb yr ysgol.

Os bydd eu plentyn neu aelod o’r un aelwyd yn arddangos symptomau COVID byddant yn hunanynysu, yn unol â chanllawiau Iechyd Cyhoeddus Cymru (ICC) neu’r GIG.

Bydd Rhieni/Gofalwyr yn rhoi gwybod i’w plentyn am ofynion cadw pellter cymdeithasol COVID19 a’r rheidrwydd i olchi dwylo yn rheolaidd.

Lle bo modd, dylai Rhieni/Gofalwyr deithio i’r ysgol ac oddi yno gyda’u plant, yn ddelfrydol trwy gerdded, neu ar feic, sgwter neu unrhyw ddull teithio llesol arall.

Os dymunant, gall Rhieni/Gofalwyr optio allan o’r contract cludiant i’r ysgol dros dro a mynd â’u plentyn i’r ysgol ac oddi yno eu hunain.

Os bydd eu plentyn yn datblygu symptomau yn yr ysgol bydd y rhieni’n casglu eu plentyn ac yn mynd â nhw adref cyn gynted â phosibl ac yn hunanynysu yn unol â chanllawiau ICC neu’r GIG.

Bydd y disgyblion yn parhau i ddilyn ‘Côd Ymddygiad Cludiant o’r Cartref i’r Ysgol’ Cyngor Castell-nedd Port Talbot.

Bydd Rhieni/Gofalwyr yn cynghori eu plant i orchuddio’u ceg a’u trwyn â hances papur neu benelin wrth beswch neu disian y tu allan i’r aelwyd, e.e. ar gerbyd cludiant i’r ysgol; yn yr ysgol.

Wrth esgyn i’r cerbyd neu ddisgyn ohono dylai disgyblion gadw’r canlynol mewn cof:

Bod yn ymwybodol o’r arwynebau maen nhw’n eu cyffwrdd.

Ceisio cyffwrdd â chyn lleied o arwynebau â phosibl.

Gofalu eu bod nhw ddim yn cyffwrdd â’u hwyneb.

Cario hancesi papur a’u defnyddio i guddio’u ceg wrth beswch neu disian, neu ddefnyddio rhywbeth arall fel penelin os ydyn nhw wedi anghofio’u hancesi papur, i gyfyngu ar nifer y defnynnau sy’n cael eu lledaenu.

Golchi eu dwylo neu ddefnyddio hylif diheintio dwylo ar ddechrau a diwedd eu taith.

1. **Canllawiau**

**a. Mewn mannau casglu a gollwng**

* Rhaid cadw pellter cymdeithasol lle bynnag y mae’n rhesymol ymarferol i leihau risg lledaenu feirws COVID-19, ac mae hynny’n cynnwys aros wrth yr arhosfan bysiau dynodedig. Dylid cadw pellter cymdeithasol wrth y man casglu a gollwng lle bynnag y bo modd.
* Dylai’r disgyblion giwio mewn rhes sengl, gan gadw at y pellter cymdeithasol o 2 fetr wrth esgyn i’r cerbyd neu ddisgyn ohono.
* Trefnir bod y disgyblion yn eistedd fel mai’r olaf i esgyn fydd y cyntaf i ddisgyn, gyda’r disgyblion sy’n teithio bellaf yn eistedd tua chefn y cerbyd.
* Dylai Rhieni/Gofalwyr a disgyblion ymddwyn yn ystyriol tuag at deithwyr eraill trwy fod yn barod i giwio a pharchu gofod pobl eraill wrth esgyn i’r cerbyd a disgyn ohono.
* Yn y mannau gollwng ar y daith adref, bydd y disgyblion yn disgyn o’r bws un ar y tro, gan gadw pellter cymdeithasol, o dan oruchwyliaeth y gyrrwr, gyda’r rhai ym mlaen y cerbyd yn disgyn gyntaf.
* Fydd rhaid i blant dros 11 mlwydd oed gwisgo gorchudd wyneb Mae gwisgo gorchudd wyneb yn ddewisol i blant iau, a phenderfyniad i’r rhiant/gofalwr fydd hynny, gan nad yw gorchudd wyneb yn addas i bawb, e.e. plant ifanc; rhai sy’n dioddef o asthma, rhai â nam ar eu clyw, oherwydd gallai gynyddu’r risg neu’r trosglwyddiad yn ddiarwybod. Bydd angen prawf eithrio ar gyfer disgyblion dros 11 oed. Bydd gorchuddion wyneb ar gael yn yr ysgol yn gynnar yn nhymor yr hydref.

* Mae’n bwysig bod rhieni, disgyblion a staff yr ysgol yn deall bod mesurau eraill megis cadw pellter cymdeithasol a golchi dwylo yn rheolaidd yn dal yn hanfodol bwysig, ac na ddylid eu llacio wrth wisgo gorchudd wyneb.
* Pan na fydd y gorchudd wyneb yn cael ei ddefnyddio, dylai’r rhieni ddarparu bag addas y gellir ei selio ar gyfer storio’r gorchudd wyneb.
* Dylai rhieni fod yn ymwybodol o’r angen am fwy nag un gorchudd wyneb ar gyfer pob diwrnod os ydynt yn rhai untro i’w taflu.

**b. Ar y daith i’r Ysgol**

* Dylid cadw pellter cymdeithasol yn ystod unrhyw ymwneud rhwng staff y cerbyd a’r disgyblion a’i gilydd yn ystod y daith. Mewn achosion lle na fydd hynny’n bosibl, cedwir y cyswllt yn fyr, a bydd y gyrwyr a’r cynorthwywyr teithwyr yn gwisgo Cyfarpar Diogelu Personol (PPE).
* Bydd y disgyblion yn parhau i ddilyn ‘Côd Ymddygiad Cludiant o’r Cartref i’r Ysgol’ Cyngor Castell-nedd Port Talbot.
* Bydd y gyrrwr a/neu’r cynorthwy-ydd teithwyr yn monitro ymddygiad y disgyblion ac yn cyfathrebu â’r disgyblion i ategu ymddygiad da a’r neges ynghylch cadw pellter cymdeithasol.
* Bydd y gyrrwr yn sicrhau bod y bws wedi’i awyru’n dda yn ystod y daith.
* Os caiff disgybl ei daro’n wael ar y daith i’r ysgol, bydd y gyrrwr yn rhoi gwybod i’r ysgol fel bod modd trefnu i’r rhieni gasglu’r disgybl. Yn yr ysgol, dylid parhau i gadw pellter cymdeithasol lle bynnag y bo modd i atal lledaeniad yr haint.
* Os caiff disgybl ei daro’n wael ar y daith adref, bydd y gyrrwr yn cysylltu â chludiant teithwyr, a fydd wedyn yn cysylltu â’r rhiant/gofalwr i drefnu trosglwyddiad diogel.

**c. Casglu o’r Ysgol a gollwng yn yr Ysgol**

* Bydd y Contractwr Trafnidiaeth yn sicrhau y cedwir at y trefniadau ar gyfer gollwng yn yr ysgol a chasglu oddi yno.
* Adeg gollwng yn yr ysgol bydd y gyrrwr neu’r cynorthwy-ydd teithwyr yn atgoffa’r disgyblion i gadw pellter cymdeithasol wrth adael y bws.
* Dywedir wrth y disgyblion am adael yn drefnus, un ar y tro, gan gadw at y gofynion pellter cymdeithasol.
* Y disgyblion agosaf at y blaen fydd yn gadael y cerbyd gyntaf, gyda’r disgyblion eraill yn gadael yn eu trefn. Y disgybl sy’n eistedd yn y cefn fydd y person olaf i adael y bws.
* Adeg casglu o’r Ysgol y disgyblion sydd i’w gollwng olaf fydd yn mynd i mewn gyntaf ac yn eistedd yng nghefn y cerbyd, fel bod y rhai sy’n byw agosaf at yr ysgol yn eistedd yn y seddau agosaf at flaen y cerbyd.

**3. Glanhau**

* Bydd contractwr y cludiant i’r ysgol yn sicrhau bod glanhau yn digwydd yn unol â Chanllawiau Llywodraeth Cymru:
* Nodi ardaloedd risg uchel yn y cerbyd sy’n debygol o gael eu cyffwrdd yn rheolaidd, e.e. canllawiau; dolenni drysau; botwm gwthio i agor y drws, gwregysau diogelwch.
* Cynyddu’r glanhau/diheintio ar gyfer pwyntiau ‘Cyffwrdd’ a nodwyd. Dylai hyn ddigwydd cyn ac ar ôl pob taith o leiaf.
* Glanhau’r cerbyd yn ddyddiol yn unol â’r drefn arferol.